**Zápisnica č. 4/2022 zo zasadnutia VV SZVM konaného dňa 05.05.2022**

Prítomní: Marián Jung, Juraj Kubíček, Rasťo Čulík, Jaroslav Baláž st., Miroslav Bazinský, Michal Jankovič, Ľubica Majerčíková, Marián Majerčík, Ladislav Herbanský,

Ospravedlnení: Ingrid Bošková, Mário Lámy, Vladimír Slaný

Hostia: Jaroslav Baláž ml.,

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Zriadenie P.O.BOX – u.
4. Oboznámenie s poslednými a aktuálnymi pohybmi na účte
5. Informácie z konferencie v Amsterdame a online konferencie UIM.
6. Konferencia 2022
7. Rôzne - diskusia
8. Uznesenia
9. Záver
10. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
11. V tomto bode predseda VV SZVM skonštatoval, že uznesenia z posledného  rokovania VV SZVM boli vo väčšej miere splnené. Prítomní boli informovaní, že zatiaľ naďalej trvá úloha nájsť vhodného kandidáta na funkciu šatrtéra, rovnako trvá aj úloha dopĺňať priebežne údaje do informačného systému a aj úloha prihlásiť nové člny. Predseda VV SZVM informoval prítomných členov o tom, že uznesenie predložiť pravidlá pre kategóriu Motosurf/JET SURF bolo splnené. Na základe rokovaní s MŠVVaŠ SR o zaradení novej kategórie je potrebné ešte predložiť nejaké doplňujúce podklady. K zriadeniu P.O.BOX predseda informoval v nasledujúcom bode.
12. Predseda VV SZVM informoval o problematike nedoručovania niektorej pošty. Celý problém vznikol na základe rekonštrukcie basketbalovej haly, ktorú predali a kancelárie Interu boli presťahované. Prítomní boli informovaní, že zriadenie P.O.BOX-u nie je problémom, ale jednoduchšie pri pre nás bolo zrealizovať zmenu adresy v stanovách, ktorá by sa nahlásila na ministerstve vnútra. Na základe tejto skutočnosti sa prítomní členovia VV SZVM dohodli, že sa zmena adresy prerokuje na konferencii.
13. V tomto bode predseda VV SZVM informoval prítomných so stavom finančných prostriedkov na našom transparentnom účte, kde posledný zostatok je 7 693,33 eur. Členov VV SZVM oboznámil, že jeden nepotrebný účet je zrušený (na základe odporúčania kontroly z ministerstva). SZVM zostali dva účty v SLSP a pohyby je možné pozrieť si na webovej stránke szvm.sk
14. Všetkých prítomných členov VV SZVM predseda v tomto bode informoval o jeho účasti na konferencii UIM, kde sa upresnili niektoré informácie ohľadom usporiadania pretekov MS a ME Formuly Future v Nemecku. Ďalej prítomných členov VV SZVM informoval o konferencii konanej v Amsterdame, kde sa prediskutovali niektoré zmeny v pravidlách rýchlostných kategórií a účasť, respektíve neúčasť ruských pretekárov na medzinárodných súťažiach. Predpokladá sa, že preteky na Ukrajine budú v tomto roku zrušené a ďalšie stretnutie členov UIM sa bude konať v októbri.
15. Prítomní členovia VV SZVM sa v tomto bode oboznámili s návrhom rozpočtu na rok 2022, ktorý bol vypracovaný a upravený podľa zmluvy a  aby spĺňal minimálne a maximálne položky. Návrh rozpočtu bude následne rozposlaný všetkým klubom. Predseda VV SZVM pripomenul všetkým predsedom jednotlivých komisií, aby nezabudli pripraviť na konferenciu správy za rok 2021. Jaroslav B. st. informoval prítomných, že občerstvenie na konferenciu zabezpečí KVMa VŠ Piešťany.
16. V bode rôzne prítomní diskutovali o:

* vydaní počtu medzinárodných licencií,
* zaplatení poistky voči tretej osobe, ktorá je potrebná pre pretekárov,
* zaplatení členského poplatku UIM,
* zvyšovaní cien a cenách záchrannej služby potrebnej na zabezpečenie rýchlostných pretekov,
* o podpore vodného motorizmu v porovnaní s inými športami na Slovensku.

1. Uznesenia:

**VV SZVM berie na vedomie :**

* stav financií na účtoch za posledné obdobie
* informácie z konaných konferencií
* ,,Návrh rozpočtu na rok 2022“

**VV SZVM ukladá:**

* Zaslať klubom ,,Návrh rozpočtu na rok 2022“

**Termín:** ihneď **Zodpovední:**  Marián Jung

* Predložiť na ministerstvo podklady potrebné k zaradeniu a uznaniu novej kategórie Motosurf/JET SURF k našim kategóriám

**Termín:** čo najskôr **Zodpovední:**  Marián Jung

* Zabezpečiť občerstvenie na konferenciu

**Termín:** 07.05.2022 **Zodpovední:**  Jaroslav Baláž st. a KVMaVŠ Piešťany

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček